section_heading: Zemljopisna i klimatska obilježja
paragraph_text: Amparafaravola leži u unutrašnjosti otoka na sjeverozapadu središnje visoravni, na nadmorskoj visini od 792 m. Grad se smjestio na rubu plodne doline (1800 km²)<ref name=riz/> velikog jezera Alaotra koje je udaljeno dvadesetak km od grada. Grad je udaljen 71,3 km od regionalnog središta Ambatondrazake, te 267 km od glavnog grada Antananariva državnom cestom br. 44 u pravcu sjeveroistoka.